จากเป็นคนที่ไม่ค่อยเสาะหาพวกอาหารหวานทานซักเท่าไหร่ส่วนใหญ่จะเป็นแบบตามโอกาสวันเกิด,วันฉลอง หรือไปทานอาหารบุฟเฟ่ต์ตามโรงแรม ก็ไม่ค่อยได้มีโอกาสมาหาร้านนั่งแบบนี้เท่าไหร่ เล่นวงในไปๆ มาๆ เลยเปลี่ยนตัวเองตามสถานะซะหน่อย วันนี้ยังคงอยู่กันที่ห้างสรรพสินค้าพาราไดซ์พาร์ค เช่นเคยเดินหาร้านขนมชิลๆ ดูซักหน่อยจนลงเอยกันที่นี่หละครับ iberry

- iberry ร้านไอศกรีมและเบเกอร์รี่ ของคนไทยเพื่อนคนไทย สาขา Paradise Park ตั้งอยู่ชั้นใต้ดินโซนศูนย์อาหารของทางห้าง (ใกล้ๆ ร้านอาหารญี่ปุ่นฟูจิ ตรงนี้ผมพยายามหาข้อมูลเพราะเห็นว่ามีอยู่บนชั้น 3 โซนโรงภาพยนต์แต่ผมหาไม่เจอจริงๆ นะครับผมมาเจอเอาชั้นใต้ดินนี่แหละครับ) เป็นร้านเล็กๆ โซนนี้จะมีอาหารและขนมขายเยอะแยะเต็มไปหมด เลือกกันไม่หวาดไหวแต่ผมขอเลือกร้านนี้ เพราะการพูดเชิญชวนของพนักงานที่ยอดเยี่ยมจริงๆ

- บรรยากาศร้าน iberry Paradise Park เป็นร้านเล็กๆ มีที่นั่งไม่กี่โต๊ะ และเป็นร้านแบบเปิดโล่ง อิงบรรยากาษของห้างซะมากกว่าหละครับ รวมๆ ก็เป็นร้านน่านั่งเล็ก ๆ น่ารักๆ สไตล์ร้านของหวานหละครับ ชอบโทนสีเหลืองๆ ของทางร้านจังผมว่าดึงดูดดีครับ บนโต๊ะก็สะอาดเรียกว่าน่าเลือกที่จะนั่งร้านนี้แหละครับ

- การบริการ iberry Paradise Park ผมลืมถามชื่อพนักงานมาจริงๆ แต่ขอบอกว่าพนักงานมีประมาณ 4 คน แต่ผมถูกใจคนที่ให้บริการเพียงคนเดียว เหมือนทำงานอยู่คนเดียวเลยครับ (คำว่าเหมือนทำงานคนเดียว คือคนอื่นจะแบบหน้าที่ใครหน้าที่มันไม่สื่อสารใดๆ กับลูกค้า แต่คนนี้ทุกอย่างครับตั้งแต่เรียกลูกค้า,จัดออเดอร์,เสิร์ฟ,ห่อกลับบ้าน,เก็บเงิน ทุกอย่างครับ) พูดจาน้อบน้อม บริการดีมากสุภาพเรียบร้อยสุดๆ แนะนำดีจนผมต้องเข้าร้านนี้แหละครับ คือเหมือนรู้ว่าลูกค้าคิดอะไรต้องการอะไร รู้หมดอันนี้ถูกใจจริงๆ บริการเหมือนเป็นเจ้าของร้านเองเลยครับ อันนี้ผมภูมิใจแทนเจ้าของแบรนด์นี้จริงๆ ที่มีพนักงานแบบนี้ในร้าน เหมาะสมกับงานด้านบริการสุดๆ ไปเลย

- คุณภาพอาหารและราคา iberry Paradise Park อร่อยมากชอบรสชาดมากๆ สำหรับไอศกรีมแบบโฮมเมดสีสันสดใสแม้ราคาอาจจะสูงไปซักนิ๊ดดนึง แต่ก็ถือว่าขายรสชาดแล้วกันนะครับตัวไอสกรีมมีให้เลือกมากมายหลายรส มีให้ทดลองชิมประกอบการตัดสินใจแต่ผมว่าส่วนใหญ่ขอชิมซักรสสองรสแล้วก้อเลือกแล้วหละครับ ราคานี่ตกที่ลูกละ 59 บาทที่ว่าสูงเพราะลูกเล็กมากกกกก แต่ก็อร่อยมากกกกเหมือนกันนั่นแหละ (ลูกเดียวไม่พอแน่ๆ) สีสันเรียกว่าสะดุดตาคนเดินผ่านไปผ่านมาแน่นอน อีกทั้งยังมีเค้กหลากหลายชนิดที่ราคาก็เรียกว่า ค่อนข้างสูงไปเสียหมดอยู่ที่ 75-100 บาท แต่ก้อร่อยตามราคาดีจริงๆ หละครับ วัตถุดิบดีมีคุณภาพมากๆ ครับ

- มุมมอง Metto นอกจากร้านจะขายรสชาดของไอศกรีมแล้ว ผมว่าร้านนี้มีจุดขายหลายๆ อย่างทั้งการบริการ,แพคเกจ Take Home มันดูน่ารักไปหมด แต่สำหรับผมแล้วการที่มานั่งทานของว่างทานขนมในราคาเกือบ 300+/ท่าน ดูเป็นอะไรที่เรียกว่าสูงสำหรับคนไทย หรืออาจจะเป็นเพราะผมคนเดียวไม่รู้นะครับ ท่านอื่นอาจจะทานไม่ถึงนี่ก็เป็นได้ แหะๆ เป็นอีกทางเลือกที่ดีครับ สำหรับใครที่มองหาร้านอร่อยๆ บรรยากาศชิลๆ ที่นี่แบรนด์นี้ที่มีอยู่หลายสาขา ก็ยังอยากที่จะแนะนำให้ชิมกันดู อุดหนุนคนไทยด้วยกันหละครับ มีโอกาสคงได้ไปอีกครับ

สำหรับวันนี้สวัสดีครับ